Беларускi брэнд “Луч” выпусціў лімітаваную серыю гадзіннікаў “Абярэг”. Ны цыферблаце змешчана выява саламянага павука, які з'яўляецца своеасаблівым талісманам, што абараняе свайго гаспадара і прыносіць яму шчасце. "Самы загадкавы з традыцыйных абярэгаў – саламяны павук. Лiчылася, што па-майстэрску сплецены павук ўбірае ў сябе энергію нячыстых сілаў, таму павука вывешвалi ў самымых ганаровых месцах – у чырвоным куце, над галовамi маладых падчас вяселля ці над калыскай дзiцяцi. А зараз гэты старажытны сімвал упрыгожвае і традыцыйныя беларускія гадзіннікі", - напісана на сайце вытворцы.